**Project-description-v0.1**

Το Project LibraVision αφορά μία εφαρμογή που μπορεί να χρησιμοποιηθεί από βιβλιοθήκες για να διευκολύνει και να βελτιώσει την εμπειρία των μελών, αλλά και των υπαλλήλων της.

Στην βιβλιοθήκη θα υπάρχει ένα σύστημα πόντων, όπου τα μέλη θα επιβραβεύονται ή αντίστοιχα θα “τιμωρούνται” με βάση τις ενέργειες και τη συνέπειά τους κατά την διαδικασία δανεισμού βιβλίων και παραμονή τους στην βιβλιοθήκη. Συγκεκριμένα, είναι ένα σύστημα αξιολόγησης των μελών της βιβλιοθήκης, το οποίο θα επιφέρει και ορισμένα προνόμια ή/και δώρα. (ανάλυση παρακάτω)

Ο χρήστης, μετά την δημιουργία του λογαριασμού του και με βάση τις προτιμήσεις που θα έχει δηλώσει κατά την εγγραφή του, θα δει μία λίστα με προτάσεις βιβλίων που θα βασίζονται στο προφίλ του. Συνεχίζοντας, ο χρήστης θα μπορεί να αναζητήσει ένα βιβλίο και να δει την περίληψη του καθώς και κριτικές για αυτό. Όσον αφορά την αναζήτηση βιβλίου, ο χρήστης μπορεί να το αναζητήσει με βάση τον τίτλο, τον αριθμό ISBN του ή τον συγγραφέα του ή ακόμα και με την χρήση κλειδολέξεων που μπορεί να περιγράφουν την πλοκή, το είδος ή τους χαρακτήρες του βιβλίου. Επίσης, θα μπορεί να δει αν την συγκεκριμένη στιγμή, το βιβλίο που αναζήτησε, είναι διαθέσιμο προς ενοικίαση, να το προσθέσει στο Wishlist του ή και να κάνει κράτηση για παραλαβή του βιβλίου μέσα στις επόμενες μέρες. Κατά την κράτηση του βιβλίου, θα έχει την δυνατότητα να επιλέξει πότε επιθυμεί να το παραλάβει και θα ενημερώνεται πως αν δεν το παραλάβει εντός ενός χρονικού διαστήματος θα του αφαιρεθούν πόντοι επιβράβευσης. Επιπρόσθετα, θα έχει την δυνατότητα να βλέπει ποια βιβλία έχει νοικιάσει στο παρελθόν, ποια έχει νοικιάσει την συγκεκριμένη στιγμή και πότε είναι η προθεσμία για την επιστροφή τους. Αν ο χρήστης έχει νοικιάσει κάποιο βιβλίο και πλησιάζει η ημερομηνία επιστροφής του, θα ενημερώνεται με μία ειδοποίηση και θα έχει την δυνατότητα να αλληλεπιδράσει να διαλέξει αν επιθυμεί παράταση της ενοικίασης ή αν επιθυμεί να το επιστρέψει στην ώρα του. Επιπλέον ο χρήστης θα έχει την δυνατότητα να δηλώσει ότι κατά την περίοδο που είχε νοικιάσει ένα βιβλίο προκλήθηκε φθορά. Αν ο χρήστης δεν δηλώσει την φθορά του βιβλίου, κατά την επιστροφή του στην βιβλιοθήκη ή στην εφαρμογή, θα υπάρχει σοβαρή μείωση των πόντων του. Τέλος ο χρήστης θα μπορεί με την συμπλήρωση μιας φόρμας, να δωρίσει στην βιβλιοθήκη βιβλία, χρήματα ή και τον χρόνο του, με το να γίνει εθελοντής.

Θα υπάρχει ακόμα η δυνατότητα, η εφαρμογή, να χρησιμοποιηθεί και κατά την επίσκεψη κάποιου στην βιβλιοθήκη είτε με την χρήση AR γυαλιών είτε κάποιας κινητής συσκευής με κάμερα που υποστηρίζει AR. Η εμπειρία του επισκέπτη με την χρήση των AR λειτουργιών θα βελτιώνεται σημαντικά, καθώς θα έχει πολλές νέες δυνατότητες. Θα μπορεί να αναζητήσει ένα βιβλίο και με βάση την κατηγορία του, να εμφανίζονται βέλη τα οποία θα βοηθούν στην καθοδήγηση του μέλους στους κατάλληλους διαδρόμους της. Επιπλέον, θα μπορεί να σκανάρει το Barcode/ISBN ενός βιβλίου και να δει μπροστά του κριτικές για αυτό και μια σύντομες περιγραφή. Ακόμα, αν παρατηρήσουν πως κάποιο βιβλίο έχει υποστεί φθορά, θα μπορούν να το δηλώσουν και να τραβήξουν μια φωτογραφία που να φανερώνει την φθορά.

Προφίλ στην εφαρμογή θα έχουν και οι υπάλληλοι της βιβλιοθήκης. Αυτοί, θα έχουν την δυνατότητα να δουν μια λεπτομερή λίστα με τις ενοικιάσεις βιβλίων που έχουν γίνει, να εισάγουν μια νέα ενοικίαση βιβλίου στο σύστημα και να τερματίσουν μια ενοικίαση. Ακόμα θα μπορούν να δημιουργήσουν προφιλ στα άτομα που θέλουν να νοικιάσουν βιβλίο και δεν είναι μέλη της βιβλιοθήκης. Επίσης θα έχουν την δυνατότητα να βλέπουν τις αναφορές φθορών στα βιβλία. Επιπλέον, θα έχουν πρόσβαση σε μια λίστα με τις επερχόμενες κρατήσεις. Τέλος, θα υπάρχει ένα ειδικά σχεδιασμένο ChatRoom το οποίο θα μπορούν να χρησιμοποιούν μόνο όσο βρίσκονται στον χώρο της βιβλιοθήκης.

Τέλος, θα υπάρχει και ένα προφίλ για τον/τους διευθυντή/-ές της βιβλιοθήκης. Αυτοί θα έχουν την δυνατότητα να δημιουργήσουν λογαριασμούς για τους εργαζομένους τους, να διαχειρίζονται τις δωρεές που γίνονται στην βιβλιοθήκη και να κανονίζουν τις επιβραβεύσεις των πόντων για κάθε μήνα. Επιπλέον, θα έχει την δυνατότητα να προσθέτει νέα βιβλία στην βάση της βιβλιοθήκης, είτε ένα ένα, είτε από αρχείο, είτε σκανάροντας τα. Επίσης, θα μπορεί να βλέπει στατιστικά στοιχεία για τα νέα μέλη της βιβλιοθήκης, ενοικιάσεις βιβλίων, αναζητήσεις κ.α.